Document ID: 32014D0139

POLITINIO IR SAUGUMO KOMITETO SPRENDIMAS EUFOR RCA/3/2014
2014 m. kovo 11 d.
dėl trečiųjų valstybių įnašų į Europos Sąjungos karinę operaciją Centrinės Afrikos Respublikoje (EUFOR RCA) priėmimo
(2014/139/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 38 straipsnio trečią pastraipą,
atsižvelgdamas į 2014 m. vasario 10 d. Tarybos sprendimą 2014/73/BUSP dėl Europos Sąjungos karinės operacijos Centrinės Afrikos Respublikoje (EUFOR RCA) (1), ypač į jo 8 straipsnio 2 dalį,
kadangi:
(1)
pagal Sprendimo 2014/73/BUSP 8 straipsnio 2 dalį Taryba įgaliojo Politinį ir saugumo komitetą (toliau - PSK) priimti atitinkamus sprendimus dėl trečiųjų valstybių siūlomų įnašų priėmimo;
(2)
ES operacijos vadui ir Europos Sąjungos kariniam komitetui pateikus rekomendacijas dėl Gruzijos įnašo, Gruzijos įnašas turėtų būti priimtas;
(3)
pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas,
PRIĖMĖ ŠĮ SPRENDIMĄ:
1 straipsnis
Trečiųjų valstybių įnašai
1. Gruzijos įnašas į Europos Sąjungos karinę operaciją Centrinės Afrikos Respublikoje (EUFOR RCA) yra priimamas ir laikomas dideliu.
2. Gruzija atleidžiama nuo finansinių įnašų į EUFOR RCA biudžetą.
2 straipsnis
Įsigaliojimas
Šis sprendimas įsigalioja jo priėmimo dieną.
Priimta Briuselyje 2014 m. kovo 11 d.

Labels: 18
15